CELEX: 62015TN0419
Language: fi
Date: 2015-07-28 00:00:00
Title: Asia T-419/15: Kanne 28.7.2015 – Cofely Solelec ym. v. parlamentti

12.10.2015   
            
            
               FI
            
            
               Euroopan unionin virallinen lehti
            
            
               C 337/27
            
         Kanne 28.7.2015 – Cofely Solelec ym. v. parlamentti
   (Asia T-419/15)
   (2015/C 337/28)
   Oikeudenkäyntikieli: ranska
   
      Asianosaiset
   
   
      Kantajat: Cofely Solelec (Esch-sur-Alzette, Luxemburg), Mannelli & Associés SA (Bertrange, Luxemburg) ja Cofely Fabricom (Bryssel, Belgia) (edustaja: asianajaja S. Marx)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan
               
                           —
                        
                        
                           Euroopan parlamentin, infrastruktuurin ja logistiikan pääosaston 29.5.2015 päivätyn päätöksen nro D(2015)24297, jolla se kumosi hankintamenettelyn viite INLO-D-UPIL-T-14-AO4 – erä 75 – ”Sähköt – vahvavirrat”, joka koskee Luxemburgissa sijaitsevan Konrad Adenauer -rakennuksen laajennus- ja uudistushanketta
                        
                     
                           —
                        
                        
                           Euroopan parlamentin, infrastruktuurin ja logistiikan pääosaston 11.6.2015 päivätyn päätöksen nro D(2015)28116, jolla se kumosi hankintamenettelyn viite INLO-D-UPIL-T-14-AO4 – erä 75 – ”Sähköt – vahvavirrat”, joka koskee Luxemburgissa sijaitsevan Konrad Adenauer -rakennuksen laajennus- ja uudistushanketta
                        
                     
         
               —
            
            
               velvoittamaan korvaamaan vastaajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, jonka mukaan päätöksistä puuttuvat perustelut, koska vastaaja tyytyi perustelemaan 29.5.2015 ja 11.6.2015 tehdyt kumoamispäätökset sillä, että muut saadut tarjoukset, joihin kantajien tarjous kuuluu, ylittivät huomattavasti hankintaviranomaisten aikaisemmin perustana käyttämän arvioidun hankintasopimuksen arvon, ilman, että tätä arvoa olisi täsmennetty näissä päätöksissä. Vastaaja nimesi tämän arvon vasta myöhemmin 18.6.2015 päivätyssä kirjeessä.
            
         
               2)
            
            
               Toinen kanneperuste, johon kantajat vetoavat toissijaisesti, perustuu ilmeiseen arviointivirheeseen. Vastaajan arvioima hankintasopimuksen arvo ei vastaa markkinoiden todellisuutta ja arvon määrä on arvioitu selkeästi liian alhaiseksi.